सांगें : खुटीवाडो सांगेंच्या श्री साई गणेश देवस्थानाचो 29 वो मुर्ती प्रतिश्ठापना वर्धापन दीस सुवाळो मंगळार ता. 2 मेक व्हडा उमेदीन मनयतले. ह्या निमतान सकाळीं 5. 15 वरांचेर काकड आरती. सकाळीं 8 ते 11. 30 वरां मेरेन श्रीस महाअभिशेक, आरत्यो तिर्थप्रसाद आनी दनपरां 1 वरांचेर म्हाप्रसाद जातलो. सांजेवेळार 7 वरांचेर भजन, आरत्यो आनी श्रींची फळाफुलांची पावणी जातली. रातच्या8. 30 वरांचेर श्री साई गणेश हौशी महिला नाट्य मंडळा वतीन कमलाकर बोरकार लिखीत आनी आनद नायक दिग्दर्शीत दोन अंकी ईतिहासिक संगीत नाटक 'सिंहगड' सादर करतले. ह्या नाटकाचें संगीत दिग्दर्शक अजय कुर्डिकार, तबलें युवराज नायक, पार्श्वसंगीत सतीश गांवकार, स्टेज, उजवाडाची येवजण, आवाजाचें संकलन, भेसवण, मेकअप सांतेरी रंगमंच प्रियोळ. कलाकार स्वेता नरेंद्र साळगांवकार, चंद्रकला चंद्रकांत नायक, भारती आनंद नायक, श्रावणी नरेंद्र साळगांवकार, सीमा शेखर नायक, माया नरेंद्र साळगांवकार, आशा रोहिदास मापारी, प्रिती प्रसाद नायक, मधुबाला जया शेटकार, दिपाली दिपक लोहार, अमीत मापारी, मिना श्रीकांत नायक, स्नेहा साईश मालवणकार, परी प्रशांत नायक, शयना नितीन रेवणकार, रीच्या राजेश आनुरलेकार, रुचिता राजेश आनुरलेकार हांची नाटकांत भुमिका आसतली.
 तरी सगळ्यांनी हे कायर्जावळीक हाजीर रावचें असो उलो देवस्थान समितीन मारला.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 